El dilluns 12 de gener es presentarà al Castell d'Alaquàs la programació organitzada per l'Ajuntament d'Alaquàs per tal de commemorar el 8 de Març, Dia Internacional de la Dona
09/01/2004 10:22:00

# El dilluns 12 de gener es presentarà al Castell d'Alaquàs la programació organitzada per l'Ajuntament d'Alaquàs per tal de commemorar el 8 de Març, Dia Internacional de la Dona

*   09/01/2004 10:22:00
*   [Imprimir](#)
*   Compartir
*    https://www.alaquas.org/documento.asp?id\_do=9010

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9010%2F0&title=Ajuntament%20d%27Alaqu%C3%A0s.%20Premsa.El%20dilluns%2012%20de%20gener%20es%20presentar%C3%A0%20al%20Castell%20d%27Alaqu%C3%A0s%20la%20programaci%C3%B3%20organitzada%20per%20l%27Ajuntament%20d%27Alaqu%C3%A0s%20per%20tal%20de%20commemorar%20el%208%20de%20Mar%C3%A7%2C%20Dia%20Internacional%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9010/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9010/9010_Form_4.jpg)](https://www.alaquas.org/ficheros/documentos/2004/2/9010/9010_Form_10.jpg "<a href='https://www.alaquas.org/ficheros/documentos/2004/2/9010/9010_Form_10.jpg' target=_blank><i class='fa fa-external-link' aria-hidden='true'></i>.El dilluns 12 de gener es presentarà al Castell d'Alaquàs la programació organitzada per l'Ajuntament d'Alaquàs per tal de commemorar el 8 de Març, Dia Internacional de la Dona</a>")

La programació d'enguany té com a lema "Els Drets de les Dones, de la reivindicació a la consolidació" i es desenvoluparà al llarg de tot l'any 2004

L'Ajuntament d'Alaquàs ha posat en marxa un any més una programació cultural per tal de commemorar el 8 de Març, Dia Internacional de la Dona. L'objectiu d'aquesta iniciativa és reivindicar i posar de manifest, una vegada més, la situació de les dones en la societat actual. Enguany, sota el lema "Els Drets de les Dones, de la reivindicació a la consolidació", i a través de les diferentes activitats organitzades, l'Ajuntament d'Alaquàs vol destacar els logros aconseguits per les dones en la nostra història més recent.

La presentació de totes aquestes activitats tindrà lloc el proper dilluns 12 de gener a les 18:30 hores de la vesprada al Castell d'Alaquàs. L'acte començarà amb la projecció del documental "Señorita Extraviada" de Lourdes Portillo. Aquest va aconseguir el Gandhi d'Or en el I Festival Internacional de Cine i Drets Humans. A continuació, Marcela Lagarde, antropòloga, membre de la Comissió Investigadora a Mèxic i Diputada del Congrés a Mèxic, oferirà la conferència "El Femicidio en Ciudad Juárez".

Després de la presentació de totes aquestes activitats, començarà a Alaquàs una ampla programació que es desenvoluparà al llarg de l'any 2004 ja que l'objectiu de l'Ajuntament en aquest any ha estat organitzar una programació més global on es donen cabuda diferents xerrades, conferències, tallers i cursos.

De la mateixa manera, el divendres 30 de gener a les 19 hores al Castell d'Alaquàs tindrà lloc la xerrada "Los derechos de las mujeres", a càrrec d'Amelia Valcárcel, Doctora en Filosofia. Per al dimarts 17 de febrer a les 17:30 hores està prevista la xerrada "Madurez y calidad de vida en las mujeres", impartida per la psicòloga Patricia Olascoaga. El divendres 27 de febrer a les 19:30 hores al Castell d'Alaquàs tindrà lloc la xerrada "Historia del voto, derecho a la ciudadanía de las mujeres", per Cristina Almeida.

Dins d'aquesta programació destaca també el cicle de cinema anomenat "El cine amb mirada de dona", on a través de pel·lícules i documentals, es podrà entendre i reflexionar sobre la situació de les dones en la societat actual. Així, el dilluns 23 de febrer a les 19:30 hores a l'Auditori Nou es projectarà el documental "Extranjeras" d'Elena Tavernes, que va estar presentat en la Setmana Internacional de Cinema de Valladolid. El dimecres 3 de març a les 12 hores al Centre de Formació Francesc Ferrer Martí hi haurà un videofòrum en què es projectarà la pel·lícula "Quiero ser como Beckham", de la diretora Gurinder Chadha. Per al dimecres 10 de març a les 18:30 hores està prevista la projecció de la pel·lícula "Frida", dirigida l'any 2003 per Julie Taymor. Serà al Centre Social Benàger.

A més d'aquest cicle de cinema, l'Ajuntament d'Alaquàs, junt amb la col·laboració de diferents associacions de dones de la ciutat com són l'Associació l'Oroneta, l'Associació de les Mestresses de Casa i l'Associació Dones Teixint, ha organitzat també tot un seguit de cursos, tallers i activitats lúdiques. L'objectiu és que totes aquestes activitats servisquen en aquest any 2004 com com un espai de reflexió, crítica i aprenentatge sobre la igualtat d'oportunitats entre les dones i els homes.

Per últim, cal assenyalar que l'Ajuntament d'Alaquàs posarà a disposició dels interessats un servei de jardí d'infants per bé de facilitar l'assistència de les mares i dels pares a les activitats, tallers i xerrades previstes amb motiu de la celebració del 8 de Març.